text: Politiet undersøger trusselsbrev 
  04 august 2015 kl. 09.41
  Sydøstjyllands Politi undersøger lige nu et trusselsbrev med hvidt pulver, som i formiddagstimerne blev indleveret til parkeringsfirmaet OnePark i Vejle.
  Sydøstjyllands Politi afspærrede i formiddagstimerne bygningerne, som tilhører parkeringsfirmaet OnePark i Vejle efter, der er blevet indleveret et trusselsbrev med hvidt pulver.
  Politiet har nu droppet afspærringerne, men efterforsker stadig det indleverede brev.
  - Vi mangler lige nu svar på prøver, som er taget af indholdet i brevet. Vi har tilkaldt nogle eksperter fra København - og vin regner med at have resultater ingen for et par timer, siger indsatsleder Jesper Brian Jensen
  Brevet med det hvide pulver blev sendt fra Tyskland. Det blev modtaget hos OnePark ved halv ni-tiden.
  TVSYD følger historien løbende.
  